पथ निर्माण विभाग के प्रधान सचिव श्री अमृत लाल मीणा ने मुख्यमंत्री को पौधा एवं स्मृति चिन्ह भेंट किया। स्थानीय जनप्रतिनिधियों एवं नेताओं ने सामूहिक रूप से फूलों की बड़ी माला पहनाकर मुख्यमंत्री का जोरदार अभिनंदन किया। उद्घाटन एवं शिलान्यास के अवसर पर आयोजित जनसभा में बिहार स्टेट रोड डेवलपमेंट के द्वारा आज उद्घाटित की गयी परियोजना पर आधारित लघु फिल्म भी दिखाई गई, वहीं बिहार राज्य पुल निर्माण निगम द्वारा आज शिलान्यास किये गए डबल डेकर पुल से संबंधित लघु फिल्म प्रदर्शित की गई।